Nikola Đurek
Nikola Đurek (Zabok, 9. rujna 1976.), hrvatski grafički dizajner.

Studirati je počeo u Zagrebu, a nastavio i dovršio u Firenci, gdje je diplomirao grafički dizajn i vizualne komunikacije. Magistrirao je tipografiju i medije na Kraljevskoj umjetničkoj akademiji u Hagu. Doktorirao je na Sveučilištu u Zagrebu.

Član je Hrvatskog dizajnerskog društva i predstavnik Hrvatske u Međunarodnom tipografskom udruženju (ATypI). Docent je na Studiju dizajna pri Arhitektonskom fakultetu u Zagrebu, gdje je voditelj kolegijâ Povijest pisma i Tipografija I-III, te predavač i voditelj radionica na Odsjeku za dizajn vizualnih komunikacija Umjetničke akademije u Splitu. Stalni je suradnik slovoljevaonicâ Typoteque, OurType i Dutch Type Library te pokretač Typoninea, prve hrvatske slovoljevaonice. Autor je tipografija DTL Porta, Typonine Stencil i Amalia te Fedra Display i Greta (s Peterom Bilakom).

Đurekova pisma mogu se vidjeti u mnogim tiskovinama u Hrvatskoj i svijetu, a također je višestruki dobitnik hrvatskih i svjetskih nagrada u području grafičkog dizajna i tipografije. Pismo Nikole Đureka i Marije Juza pismo Balkan nastalo u okviru projekta Balkan tiposistem nagrađeno je Posebnom nagradom žirija na Bijenalu oblikovanja u Ljubljani 2012. te Velikom nagradom Hrvatskog dizajnerskog društva 2014.

Izvori

Eksterni linkovi 

 Typonine , mrežno mjesto Đurekove slovoljevaonice
 Balkan Tiposistem

 hrvatski grafički dizajneri